system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Holbav, Brașov.
assistant
Holbav (în  [Pârâul găunos, Valea găunoasă, Găunoasa], în ) este satul de reședință al comunei cu același nume din județul Brașov, Transilvania, România. Face parte din regiunea istorică Țara Bârsei. Pe teritoriul său se aflau mine de plumb, cărbune și argint (primele extracții s-au făcut în secolul XIX, rudimentar). Deține elemente de floră din jurassic.

Din februarie 2004, Holbav s-a desprins de comuna Vulcan, din care făcuse parte până atunci. Este reședința comunei Holbav.

Istorie

În anul 1733, când episcopul unit Inocențiu Micu-Klein a dispus organizarea unui recensământ în Ardeal, în localitatea Holbav, ortografiat Holbák, au fost recenzate 24 de familii, adică vreo 120 de persoane. Din registrul aceluiași recensământ, mai aflăm numele preotului care servea la biserica din sat: Komán (=Coman), ortodox,. Din același document mai aflăm că de pe fânețele parohiei se aduna cantitatea de 1 car de fân. Denumirea satului, Holbák, precum și numele preotului, Komán erau redate în ortografie maghiară, întrucât rezultatele recensământului erau destinate unei comisii formate din neromâni, în majoritate unguri.

Demografie

În 1910, Holbavul avea 1.299 locuitori (români), iar în 1992 - 1.506. Astăzi, numărul holbăvenilor se situează undeva în jur de 1.520 de oameni.

Economie

Economia Holbavului se bazează în principal pe agricultură. De asemenea, mai există aici cinci firme care se ocupă de comerț și prestări servicii.

Turism

În Holbav, turiștii pot participa la Ziua Holbavului (pe 12 iunie, la islazul comunal), la Sărbătoarea „Scoverzilor” (în august, în centrul comunei) sau la Maialul Primăverii (în mai, în zona „Merezi”).

De asemenea există oportunități de dezvoltare a agroturismului. În împrejurimi se află poieni cu priveliști frumoaste: Poiana cu leurdă, Poiana cu ghiocei. Cei interesați, pot vizita stațiunea paleontologică de argilă, aflată sub egida Academiei Române.

Învățământ

Holbavul are 2 școli și 2 grădinițe.

Note

Bibliografie
Augustin Bunea, Din Istoria Românilor. Episcopul Ioan Inocențiu Klein (1728 - 1751) de ..., Anul Domnului 1900. Dela s. Unire 200., Blaș [Blaj], Tipografia Seminariului archidiecesan gr.-cat.

Legături externe

 Despre comuna Holbav 
 Date despre comuna Holbav
  Biblioteca Congresului Statelor Unite ale Americii, Anuarul „Socec” al României Mari, 1924-1926.
 La 20 de kilometri de Brașov există o localitate fără curent electric , 12 noiembrie 2008, Realitatea TV
 Te vezi la Stirile Pro Tv: Holbav, intunericul din inima tarii, aprilie 2009, Stirileprotv.ro

Holbav, Holbav